[pic] | ΕΥΡΩΠΑΪΚΗ ΕΠΙΤΡΟΠΗ |

Βρυξέλλες, 19.11.2010

COM(2010) 684 τελικό

2010/0332 (NLE)

Πρόταση

ΕΚΤΕΛΕΣΤΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την περάτωση της διαδικασίας αντιντάμπινγκ στις εισαγωγές του προϊόντος glyphosate καταγωγής Λαϊκής Δημοκρατίας της Κίνας

ΑΙΤΙΟΛΟΓΙΚΗ ΕΚΘΕΣΗ

1. ΠΛΑΙΣΙΟ ΤΗΣ ΠΡΟΤΑΣΗΣ

2. Αιτιολόγηση και στόχοι της πρότασης

Η παρούσα πρόταση αφορά την εφαρμογή του κανονισμού (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας («βασικός κανονισμός») στη διαδικασία που αφορά τις εισαγωγές glyphosate καταγωγής Λαϊκής Δημοκρατίας της Κίνας.

- Γενικό πλαίσιο

Η παρούσα πρόταση υποβάλλεται στο πλαίσιο της εκτέλεσης του βασικού κανονισμού και είναι αποτέλεσμα έρευνας η οποία διεξήχθη σύμφωνα με τις ουσιαστικές και διαδικαστικές απαιτήσεις του βασικού κανονισμού.

- Ισχύουσες διατάξεις στον τομέα της πρότασης

Κανονισμός (ΕΚ) αριθ. 1683/2004[1] του Συμβουλίου (ΕΚ), της 24ης Σεπτεμβρίου 2004, για την επιβολή οριστικού δασμού αντιντάμπινγκ στις εισαγωγές του προϊόντος glyphosate καταγωγής Λαϊκής Δημοκρατίας της Κίνας.

Απόφαση 2009/383/ΕΚ της Επιτροπής[2], της 14ης Μαΐου 2009, για την αναστολή του οριστικού δασμού αντιντάμπινγκ που επιβλήθηκε με τον κανονισμό (ΕΚ) αριθ. 1683/2004 του Συμβουλίου στις εισαγωγές glyphosate καταγωγής Λαϊκής Δημοκρατίας της Κίνας.

Εκτελεστικός κανονισμός (ΕΕ) αριθ. 126/2010 του Συμβουλίου[3], της 11ης Φεβρουαρίου 2010, για την επέκταση της αναστολής του οριστικού δασμού αντιντάμπινγκ που επιβάλλεται από τον κανονισμό (ΕΚ) αριθ. 1683/2004 σε εισαγωγές glyphosate καταγωγής Λαϊκής Δημοκρατίας της Κίνας.

- Συνοχή με άλλες πολιτικές και στόχους της Ένωσης

Άνευ αντικειμένου.

3. ΔΙΑΒΟΥΛΕΥΣΕΙΣ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΕΚΤΙΜΗΣΗ ΑΝΤΙΚΤΥΠΟΥ

4. Διαβούλευση με τα ενδιαφερόμενα μέρη

Τα ενδιαφερόμενα μέρη τα οποία αφορά η διαδικασία είχαν τη δυνατότητα να υποστηρίξουν τα συμφέροντά τους στη διάρκεια της έρευνας, σύμφωνα με τις διατάξεις του βασικού κανονισμού.

- Συγκέντρωση και αξιοποίηση εμπειρογνωμοσύνης

Δεν υπήρξε ανάγκη προσφυγής σε εξωτερικούς εμπειρογνώμονες.

- Εκτίμηση αντικτύπου

Η παρούσα πρόταση απορρέει από την εφαρμογή του βασικού κανονισμού.

Ο βασικός κανονισμός δεν περιλαμβάνει διατάξεις για τη γενική εκτίμηση του αντικτύπου, αλλά περιέχει διεξοδικό κατάλογο των προϋποθέσεων που πρέπει να ληφθούν υπόψη.

5. ΝΟΜΙΚΑ ΣΤΟΙΧΕΙΑ ΤΗΣ ΠΡΟΤΑΣΗΣ

6. Συνοπτική παρουσίαση της προτεινόμενης ενέργειας

Στις 29 Σεπτεμβρίου 2009, η Επιτροπή κίνησε επανεξέταση ενόψει της λήξης ισχύος των μέτρων αντιντάμπινγκ που ισχύουν στις εισαγωγές glyphosate καταγωγής Λαϊκής Δημοκρατίας της Κίνας. Η αίτηση υποβλήθηκε από την European Glyphosate Association (εφεξής «ο αιτών»), εξ ονόματος των παραγωγών που αντιπροσωπεύουν το σύνολο της ενωσιακής παραγωγής glyphosate.

Σκοπός της έρευνας ήταν να εξετάσει εάν η λήξη της ισχύος των μέτρων θα ήταν πιθανόν να οδηγήσει στη συνέχιση ή στην επανάληψη της πρακτικής ντάμπινγκ και της ζημίας που προκλήθηκε στον ενωσιακό κλάδο παραγωγής.

Κατά τη διάρκεια της έρευνας, ο αιτών απέσυρε επίσημα την αίτησή του για επανεξέταση ενόψει της λήξης της ισχύος των μέτρων.

Μετά την απόσυρση της αίτησης, η Επιτροπή δεν έλαβε γνώση επιχειρημάτων που να υποδηλώνουν ότι το συμφέρον της Ένωσης θα μπορούσε να δικαιολογήσει τη συνέχιση της έρευνας επανεξέτασης και, ως εκ τούτου, προτείνει την περάτωση της έρευνας και την κατάργηση των μέτρων.

Ως εκ τούτου, προτείνεται στο Συμβούλιο να εγκρίνει τη συνημμένη πρόταση κανονισμού, η οποία θα πρέπει να δημοσιευθεί στην Επίσημη Εφημερίδα της Ευρωπαϊκής Ένωσης το συντομότερο δυνατό και οπωσδήποτε έως τις 22 Δεκεμβρίου 2010.

- Νομική βάση

Ο κανονισμός (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας.

- Αρχή της επικουρικότητας

Η παρούσα πρόταση εμπίπτει στην αποκλειστική αρμοδιότητα της Ευρωπαϊκής Ένωσης. Ως εκ τούτου δεν εφαρμόζεται η αρχή της επικουρικότητας.

- Αρχή της αναλογικότητας

Η πρόταση συνάδει με την αρχή της αναλογικότητας για τους ακόλουθους λόγους:

Το είδος της ενέργειας περιγράφεται στον ανωτέρω βασικό κανονισμό και δεν αφήνει περιθώρια για λήψη αποφάσεων σε εθνικό επίπεδο.

Η αναφορά του τρόπου με τον οποίο ο οικονομικός και διοικητικός φόρτος που βαρύνει την Ένωση, τις κυβερνήσεις των κρατών μελών, τις περιφερειακές και τις τοπικές αρχές, τους οικονομικούς παράγοντες και τους πολίτες ελαχιστοποιείται και είναι αναλογικός προς το στόχο της πρότασης είναι άνευ αντικειμένου.

- Επιλογή νομικών πράξεων

Προτεινόμενη πράξη: κανονισμός.

Η επιλογή διαφορετικής πράξης δεν ενδείκνυται για τον ακόλουθο λόγο:

Άλλη πράξη δεν θα ήταν κατάλληλη, διότι ο βασικός κανονισμός δεν προβλέπει εναλλακτικές λύσεις.

7. ΔΗΜΟΣΙΟΝΟΜΙΚΗ ΕΠΙΠΤΩΣΗ

Η πρόταση δεν έχει επιπτώσεις στον προϋπολογισμό της Ένωσης.

2010/0332 (NLE)

Πρόταση

ΕΚΤΕΛΕΣΤΙΚΟΣ ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ

για την περάτωση της διαδικασίας αντιντάμπινγκ στις εισαγωγές του προϊόντος glyphosate καταγωγής Λαϊκής Δημοκρατίας της Κίνας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για τη λειτουργία της Ευρωπαϊκής Ένωσης,

τον κανονισμό (ΕΚ) αριθ. 1225/2009 του Συμβουλίου, της 30ής Νοεμβρίου 2009, για την άμυνα κατά των εισαγωγών που αποτελούν αντικείμενο ντάμπινγκ εκ μέρους χωρών μη μελών της Ευρωπαϊκής Κοινότητας[4] («ο βασικός κανονισμός»), και ιδίως το άρθρο 9 και το άρθρο 11 παράγραφος 2,

την πρόταση που υπέβαλε η Ευρωπαϊκή Επιτροπή («η Επιτροπή») κατόπιν διαβουλεύσεων με τη συμβουλευτική επιτροπή,

Εκτιμώντας τα ακόλουθα:

8. ΔΙΑΔΙΚΑΣΙΑ

9. Ισχύοντα μέτρα

10. Μετά από έρευνα επανεξέτασης που διενεργήθηκε σύμφωνα με το άρθρο 11 παράγραφος 2 του βασικού κανονισμού, το Συμβούλιο επέβαλε, βάσει του κανονισμού (ΕΚ) αριθ. 1683/2004[5], οριστικό δασμό αντιντάμπινγκ στις εισαγωγές του προϊόντος glyphosate καταγωγής Λαϊκής Δημοκρατίας της Κίνας, το οποίο σήμερα υπάγεται στους κωδικούς ΣΟ ex 2931 00 99 και ex 3808 93 27 («υπό εξέταση προϊόν»). Ο δασμός αυτός επεκτάθηκε στις εισαγωγές glyphosate που αποστέλλεται από τη Μαλαισία (είτε δηλώνεται ως καταγωγής Μαλαισίας είτε όχι), με εξαίρεση εκείνες τις ποσότητες που παράγονται από την Crop Protection (M) Sdn. Bhd., καθώς και στις εισαγωγές glyphosate που αποστέλλεται από την Ταϊβάν (είτε δηλώνεται ως καταγωγής Ταϊβάν είτε όχι), με εξαίρεση εκείνες τις ποσότητες που παράγονται από την Sinon Corporation. Ο συντελεστής του δασμού αντιντάμπινγκ είναι 29,9%.

11. Με την απόφαση 2009/383/ΕΚ[6], η Επιτροπή ανέστειλε τον οριστικό δασμό αντιντάμπινγκ για περίοδο εννέα μηνών, με ισχύ από τις 16 Μαΐου 2009. Εν συνεχεία, με τον κανονισμό 126/2010[7], το Συμβούλιο παρέτεινε την αναστολή για περίοδο 1 έτους, με ισχύ από τις 14 Φεβρουαρίου 2010.

12. Αίτηση επανεξέτασης

13. Μετά τη δημοσίευση ανακοίνωσης για την επικείμενη λήξη[8] των ισχυόντων μέτρων αντιντάμπινγκ επί των εισαγωγών glyphosate καταγωγής Λαϊκής Δημοκρατίας της Κίνας, η Επιτροπή έλαβε στις 29 Ιουνίου 2009 αίτηση επανεξέτασης σύμφωνα με το άρθρο 11 παράγραφος 2 του βασικού κανονισμού.

14. Η αίτηση υποβλήθηκε από την European Glyphosate Association (εφεξής «ο αιτών»), εξ ονόματος των παραγωγών που αντιπροσωπεύουν το σύνολο της ενωσιακής παραγωγής glyphosate.

15. Η αίτηση περιλάμβανε στοιχεία που αποδείκνυαν εκ πρώτης όψεως ότι η λήξη της ισχύος των μέτρων είναι πιθανόν να οδηγήσει στη συνέχιση ή την επανάληψη της πρακτικής ντάμπινγκ και της ζημίας για τον ενωσιακό κλάδο παραγωγής.

16. Έναρξη επανεξέτασης

17. Κατά συνέπεια, μετά από διαβουλεύσεις με τη συμβουλευτική επιτροπή, η Επιτροπή κίνησε, με ανακοίνωση που δημοσιεύθηκε στην Επίσημη Εφημερίδα της Ευρωπαϊκής Ένωσης[9] , διαδικασία αντιντάμπινγκ όσον αφορά τις εισαγωγές στην Ευρωπαϊκή Ένωση του προϊόντος glyphosate, το οποίο επί του παρόντος υπάγεται στους κωδικούς ΣΟ ex 2931 00 99 και ex 3808 93 27, καταγωγής Λαϊκής Δημοκρατίας της Κίνας.

18. Η Επιτροπή ενημέρωσε επίσημα τους παραγωγούς-εξαγωγείς, τους ενδιαφερομένους εισαγωγείς, τους εκπροσώπους της Λαϊκής Δημοκρατίας της Κίνας, τους αντιπροσωπευτικούς χρήστες και τους παραγωγούς της Ένωσης σχετικά με την έναρξη της έρευνας επανεξέτασης. Δόθηκε η δυνατότητα στα ενδιαφερόμενα μέρη να εκθέσουν γραπτώς τις απόψεις τους και να ζητήσουν ακρόαση εντός της προθεσμίας που ορίστηκε στην ανακοίνωση για την έναρξη της διαδικασίας.

19. ΑΠΟΣΥΡΣΗ ΤΗΣ ΑΙΤΗΣΗΣ

20. Με επιστολή της 21ης Σεπτεμβρίου 2010 προς την Επιτροπή, ο αιτών απέσυρε επισήμως την αίτησή του.

21. Σύμφωνα με το άρθρο 9 παράγραφος 1 και το άρθρο 11 παράγραφος 2 του βασικού κανονισμού, μια διαδικασία μπορεί να περατωθεί εφόσον αποσυρθεί η αίτηση επανεξέτασης, εκτός εάν η περάτωση δεν θα ήταν προς το συμφέρον της Ένωσης.

22. Η Επιτροπή έκρινε σκόπιμη την περάτωση της παρούσας διαδικασίας, καθόσον από την έρευνα δεν προέκυψαν στοιχεία που να αποδεικνύουν ότι η περάτωση αυτή δεν θα ήταν προς το συμφέρον της Ένωσης. Τα ενδιαφερόμενα μέρη ενημερώθηκαν σχετικά και τους δόθηκε η ευκαιρία να διατυπώσουν τις παρατηρήσεις τους. Όμως, δεν διατυπώθηκαν παρατηρήσεις που θα μπορούσαν να τροποποιήσουν την ανωτέρω εκτίμηση.

23. Ως εκ τούτου, εξάχθηκε το συμπέρασμα ότι η διαδικασία επανεξέτασης λόγω λήξης της ισχύος των μέτρων αντιντάμπινγκ σχετικά με τις εισαγωγές στην Ένωση του προϊόντος glyphosate καταγωγής Λαϊκής Δημοκρατίας της Κίνας πρέπει να περατωθεί και τα ισχύοντα μέτρα πρέπει να καταργηθούν,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα μέτρα αντιντάμπινγκ όσον αφορά τις εισαγωγές του προϊόντος glyphosate, το οποίο επί του παρόντος υπάγεται στους κωδικούς ΣΟ ex 2931 00 99 και ex 3808 93 27, καταγωγής Λαϊκής Δημοκρατίας της Κίνας, καταργούνται και η διαδικασία όσον αφορά τις εν λόγω εισαγωγές περατώνεται.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, […]

Για το Συμβούλιο

Ο Πρόεδρος

[1] ΕΕ L 303 της 30.9.2004, σ. 1.

[2] EE L 120 της 15.05.2009, σ.20.

[3] ΕΕ L 40 της 13.02.2010, σ. 1.

[4] ΕΕ L 343 της 22.12.2009, σ. 51.

[5] ΕΕ L 303 της 30.9.2004, σ. 1.

[6] ΕΕ L 120 της 15.5.2009, σ. 20.

[7] ΕΕ L 40 της 13.2.2010, σ. 1.

[8] ΕΕ C 115 της 20.5.2009, σ. 19.

[9] ΕΕ C 234 της 29.9.2009, σ. 9.